Source: http://republicanii.ro/sport/17093-lectie-oferita-de-handbalistele-de-la-csm-ploiesti-banii-nu-vin-victoriile-curg.html
Timestamp: 2018-02-23 20:27:52+00:00

Document:
Lectie oferita de handbalistele de la CSM Ploiesti: banii nu vin, victoriile curg! - Republicanii
Vineri, 23 februarie 2018 - 10:26:30
Handbalistele de la CSM Ploieşti reuşesc să lase la vestiare problemele financiare cu care se confruntă de trei luni de zile, din cauza cărora s-a ajuns până la varianta depunerii memoriilor la FRH, şi dovedesc că au valoare si caracter. Astăzi, în a doua zi a turneului din Sala Sporturilor Olimpia, Mihaela Tivadar şi colegele sale au făcut un nou joc bun în disputa cu Măgura Cisnădie, câştigătoare ieri în faţa Unirii Slobozia, şi s-au impus cu 31-27 (19-17).
Ca şi ieri, adversarele au condus doar în debut, elevele lui Alexandru Weber deschizând scorul prin Roxana Gatzel-Han, din „7 metri” şi având, apoi, 2-1 prin aceeaşi golgheteră a Ligii Naţionale din sezonul trecut. S-a făcut, însă, rapid 4-2 pentru CSM, după care ecartul a tot crescut: 8-4 (minutul 12), 12-6 (minutul 16) sau 14-6 (minutul 19). De la 16-10, oaspetele au avut o perioadă de revenire, strângând scorul până la 16-14 (28). Diferenţa de două goluri s-a consemnat, de altfel, şi la pauză: 19-17.
După reluare, meciul a stat în marja de 3-4 goluri, fără emoţii privind victoria ploieştencelor, chiar dacă Neven Hrupec şi Daniel Gheorghe au apelat şi la jucătoarele mai tinere, pe finalul jocului. CSM Ploieşti s-a impus cu 31-27 şi, după două zile, este singura formaţie cu punctaj maxim în competiţia din Sala „Olimpia”.
În celălalt meci al zilei, Unirea Slobozia a trecut clar de HCM Râmnicu Vâlcea, elevele lui Dumitru Muşi conducând permanent, chiar şi la 6 goluri, într-un meci încheiat cu 32-28 (16-12).
Mâine, în ultima zi a turneului, se vor întâlni HCM Râmnicu Vâlcea cu CS Măgura Cisnădie, de la ora 10.00, respectiv CSM Ploieşti cu Unirea Slobozia, de la ora 12.00.
CSM Ploieşti: Şerban - Pîrvuţ-Udriştioiu (7 goluri, 1 din „7 metri), Dmitrovic (5, 2 din „7 metri”), Tivadar (1), Burtea-Shutska (2), N. Tudor (5), Chiricuţă (4). Au mai jucat: Tatalovic, A. Dumitru - Balaban-Curtean (2 goluri), Farcău (3), I. Dinu (2), Mitrescu, Caraşol. Antrenor: Neven Hrupec.
CS Măgura: B. Curmenţ – Cioaric (2), Stănciulescu, Gatzel-Han (7, 6 din „7 metri”), A. Moldovan (6, 1 din „7 metri”), Băcăoanu (4), Czeczi (5). Au mai evoluat: Suba, Popvici – Goran (1), A. Pătulean (1), M. Pătulean, Mitrache, Hoha. Antrenor: Alexandru Weber.
CSM Unirea: D. Petrescu, M. Ion – A. Enescu (9 goluri), M. Toma (8), M. Predoi (4), A. Ivan (3), Al. Iovănescu (3), A. Ilie (2), I. Marchidanu (2), Dăscălete (1), Pavăl, O. Ionescu, C. Sava, Horobeţ. Antrenor: Dumitru Muşi.
HCM Râmnicu Vâlcea: Blazek, Vălean – Senocico (7 goluri), Adespii (6), Gavrilă (4), Beleska (3), Barbosa (3), Simion (2), Khouildi (1), Craiu (1), Florica (1), Stoicănescu, Safta. Antrenor: Constantin Ştefan.

References: CSM 
 CSM 
 CSM 
 CSM 

CSM 

CSM